**L'ingrés, un moment clau per l'adaptació de les persones que entren a viure a una residència i les seves famílies**

Per Javier Rodríguez, coordinador de Serveis a Mas d’Anglí

Prendre la decisió d'anar a viure en una residència no sempre és fàcil. És una nova etapa amb moltes emocions, nervis i desconeixement de què ens espera a la nostra nova llar. Per aquest motiu, l'ingrés a una residència és un moment vital molt important, tant per a la persona que hi ingressa, com per als seus familiars, com per al personal de la residència.

Segons un estudi dut a terme per investigadors de la Universitat de Cornell als Estats Units, les nostres primeres impressions perduren, fins i tot, després d'interactuar amb una persona cara a cara.

Així doncs, conscients de la importància del moment i de les impressions del primer contacte, a les residències del Grup Atlàntida hem implementat un model d'ingrés basat en una comunicació directa, clara, propera i empàtica amb el nou resident i els seus familiars. D'aquesta manera aconseguim que l'inici de la nova convivència comenci de la millor manera possible per

Des del primer moment, el resident i els seus familiars són rebuts per un dels nostres coordinadors de serveis. Aquest coordinador de serveis és la persona que acompanya al resident a l'habitació, li ensenya les instal·lacions i l'informa de les pautes bàsiques dels nostres centres. El fet de facilitar personalment totes aquestes informacions al nou resident ens permet fer més fàcil el seu procés d'adaptació i acompanyar-lo en un moment tan important i delicat.

Un cop, la persona ja està instal·lada a la que serà la seva casa, durant una estada més o menys llarga, duem a terme l'entrevista d'ingrés al resident i als seus familiars seguint el nostre model d'Atenció Centrada en les Persones (ACP). Aquesta entrevista és fonamental per conèixer els gustos i preferències dels nous residents i intentar que la seva vida entre nosaltres sigui el més semblant possible a la que mantenia al seu domicili particular.

A partir d’aqueta entrevista amb la persona que entra a viure amb nosaltres i els seus familiars dissenyarem el seu Pla Personal d'Atenció i Vida mentre visqui amb nosaltres. Parlem d'hàbits, costums, aficions, preferències amb el menjar...i de tot el que sigui rellevant per no alterar la rutina diària del nou resident.

Tot seguit, el nou resident és valorat per la infermera i pel servei de fisioteràpia del centre i es fa una posada en comú amb tot l'equip interdisciplinari, incloent-hi els auxiliars de referència. Finalment, es convida als familiars a compartir amb el nou resident el primer dinar entre nosaltres.  
  
Amb tota aquesta informació redactem el Pla d'Atenció i Vida que regirà les primeres passes del resident al nostre centre i determinarà quines són les seves necessitats personals i peculiaritats per tal que tot el personal del centre les coneguin i les tinguin en compte i, així, fer-li més fàcil la vida a la seva nova casa.